Norsk Redaktørforening

Styremøte 2022-03-22 Oslo

RKN

Sak 2022-15: Status for handlingsplanen 2021-2023

På NRs landsmøte 3. mai ble NR-styrets forslag til [handlingsplan for 2021-2023](https://www.nored.no/NR-dokumentasjon/Handlingsplan/NRs-handlingsplan-2021-2023) enstemmig vedtatt.

Til styremøtet i september i 2021 utarbeidet sekretariatet et dokument som utdypet og konkretiserte planen. Vedlagt følger en statusrapport for dette arbeidet. Sekretariatet vil gå gjennom hovedpunktene i styrets møte.

Forslag til vedtak: Styret slutter seg til sekretariatets statusrapport om gjennomføring av NRs handlingsplan for 2021-2023, med de anmerkninger og forslag som fremkom i styremøtet.

**NRs handlingsplan - tiltak i perioden 2021-2023**

**OVERORDNET MÅL:**

NR skal sikre full informasjons- og ytringsfrihet for alle og jobbe for best mulig rammevilkår for frie medier.

NR skal arbeide for at den enkelte redaktør får best mulige rammer for å foreta fri, selvstendige og kompetente redaksjonelle valg.

**DELMÅL 1. JOURNALISTIKKEN**

NR skal – nasjonalt og internasjonalt – løfte fram redaktørstyrte medier og den sannhetssøkende journalistikken som helt grunnleggende deler av et velfungerende demokrati.

|  |  |  |  |  |
| --- | --- | --- | --- | --- |
| Tiltak | Konkretisering | Status | Start | Kostn 2022 |
| 1.JOURNALISTIKKEN |  |  |  |  |
| 1A. Slik gjør vi det -  Deling av beste praksis-eksempler på nye måter og plattformer. | Vi deler mye i dag – ikke minst på «Slik gjør vi det» på konferanser. Men det er behov for å etablere muligheter for bedre og mer systematisert og varig deling.  Kan sees i sammenheng med punkt 1B om å styrke mangfoldskompetansen.  Kanskje kan dette være en god start på en slik delingsplattform. | Er kun på skissestadiet.  Forsøk på koordinering og mulighet for deling i forbindelse med Ukraina-dekningen.  Kan evt sees i sammenheng med fornyelse av NRs kommunikasjonsplattformer – punkt 3E. | Høst 2021/  vinter 2022 | Kan påløpe kostnader i forbindelse med etablering av plattform for deling. |
| 1B. Styrke mangfoldskompetansen i norske redaksjoner | Bevisstgjøre medlemmene på verdien av mangfold gjennom arbeid med med veiledere og verktøy for kildebredde og rekruttering, beste praksis-deling og samarbeid i bransjen.  Høsten 2020 vedtok NR-styret å arbeide for økt mangfold gjennom flere delprosjekter i samarbeid med NJ.  Sees i sammenheng med punkt 1A og 4 B. | Mangfoldsledelse og deling av sjekklister var tema på NRs høstmøte 2021.  NR er mer bevisst på mangfold i forbindelse med sammensetning av paneler og valg av møteledere på NRs arrangementer.  [Undervisningopplegg](https://www.nored.no/Redaktoernyheter/Vil-selge-inn-journalistikk-i-skolen) utarbeidet av Oslo Redaktørforening i samarbeid med Tenk, TV 2 og NJ Oslo. Lansert 1. 12.2021 .  Ytterligere samarbeid med Tenk er under planlegging. | Vinter 2021 |  |
| 1C. Kontaktmøter med mediepolitikerne | Etablere en tettere kontakt med de mest sentrale mediepolitikerne – kulturministeren, statssekretæren og medlemmene i kulturkomiteen og andre aktuelle stortingskomiteer. Både i samarbeid med de øvrige medieorganisasjonene og på eget initiativ fra NR. | Bransjerådet utarbeidet innspill til ny regjeringsplattform.  NR deltar i møte med kulturministeren og teknologiselskapene 22. mars.  Familie- og kulturkomiteen deltar i møte med medieorganisasjonene 29. mars der temaet er forholdet til teknologiselskapene. | Sept 2021 | Ingen spesielle utover evt. møtekostnader |
| 1D. Utnytte nye samarbeidsformer i Pressens hus | Målet med etableringen av Pressens hus er å oppnå nye muligheter for samarbeid og å skape interesse for redaktørstyrte medier. I dette arbeidet bør NR være i sentrum og bidra til nye samarbeidsformer, nye samarbeidspartnere og nye måter å jobbe på – noe som igjen kan bidra til å fornye organisasjonen. | NR har deltatt aktivt i utviklingen av konseptet Pressens hus og har vært helt i front når det gjelder å ta i bruk lokalene og bidra til at både Pressens hus og NR er synlige.  NR-sekretariatet deltar aktivt i utformingen av strategiplan for Pressens hus (NRs seniorrådgiver leder dette arbeidet.) | Juni 2021 | Nye aktiviteter kan bety økte kostnader, men nye samarbeidsformer og aktiviteter kan også innebære alternative finansieringsmetoder |

**DELMÅL 2. OFFENTLIGHETEN**

NR skal kjempe for økt innsyn og fremheve betydning av åpenhet om journalistiske metoder og valg.

|  |  |  |  |  |
| --- | --- | --- | --- | --- |
| **Tiltak** | **Konkretisering** | **Status** | **Start** | **Kostn 2022** |
| 2. OFFENTLIGHETEN |  |  |  |  |
| 2A. Økt innsynskompetanse via regionforeningene | Kunnskap om mulighet til å søke innsyn varierer sterkt fra redaksjon til redaksjon. Via regionforeningene ønsker vi å bidra til økt kompetanse på dette området. Dette kan skje i samarbeid med Pressens Offentlighetsutvalg. | Ikke igangsatt, men sekretariatet bruker mye tid på rådgiving av medlemmene i disse spørsmålene.  Temaet har vært tatt opp i regionledermøte januar 2022.  Sekretariatet holder innlegg om åpne dører i retten på Svarte Natta-konferansen i april. | Vinter 2022 | Kun knyttet til gjennomføring av kurs. |
| 2B. Veileder om nye innsynsregler i strafferetten | 28. februar kom utredningen «Dokumentoffentlighet i straffesaker» med forslag om en rekke nye lovbestemmelser  NR vil – i samarbeid med Pressens Offentlighetsutvalg – utforme veileder i disse nye innsynsreglene når de foreligger. | Ikke startet | Usikkert pga lovprosessene |  |
| 2C. Gjennomgang av NRs egen praksis når det gjelder åpenhet | I 2012 vedtok styret i NR prinsipper for åpenhet i Norsk Redaktørforening. Nesten ti år seinere er det naturlig å gjennomgå og fornye disse. NR er en organisasjon som arbeider for åpenhet og innsyn, og det er naturlig at organisasjonen selv viser størst mulig grad av transparens i sitt arbeid. | Ikke startet | Vår 2022 | Ingen spesielle |
| 2D. Deling av eksempler på åpenhet om journalistiske metoder og valg | NR bør oppfordre medlemmene til å vise størst mulig grad av åpenhet rundt journalistiske metoder og presseetiske vurderinger. Åpenhet (ikke minst om egne feil) og vilje til debatt om egen rolle – er en forutsetning for å sikre tillit til redaktørstyrte medier.  Deling av gode eksempler er bedre enn «pisk». NR bør dermed finne måter å fremheve og dele beste praksis i og utenfor bransjen. | Ikke igangsatt som eget prosjekt, men vi leter etter gode eksempler til NRs konferanser.  Fremheves ofte i debatter og kronikker. |  | Ingen spesielle |

**DELMÅL 3. REDAKTØREN.**

NR skal tilby redaktørene kompetanse og møteplasser som gjør dem bedre i stand til å møte redaktørfaglige utfordringer, med særlig vekt på skjæringspunktet etikk og teknologi

|  |  |  |  |  |
| --- | --- | --- | --- | --- |
| **Tiltak** | **Konkretisering** | **Status** | **Start** | **Kostn 2022** |
| 3.REDAKTØREN |  |  |  |  |
| 3A. Videreføring av teknologiskvadronen – satsing på regionale tilbud. | NRs teknologiskvadron ble opprettet i 2019 for å bidra til å øke den teknologiske kompetansen blant NRs medlemmer og være rådgivere for sekretariatet. Skvadronen har bidratt på NRs konferanser og har jobbet aktivt med flere veiledere.  Teknologikompetansen varierer sterkt blant NRs medlemmer. Mye tyder på at de som trenger størst grad av støtte på dette feltet er redaktører i mindre mediehus, deler av fagpressen og ofte utenfor de største konsernene. Derfor er det naturlig å se på tiltak via regionforeningene.  I tillegg bør teknologiskvadronen se nærmere på hvilke problemstillinger framover som særlig berører redaktørrollen i skjæringspunktet etikk og teknologi. | Spørreundersøkelse sendt til regionlederne i jan 2022 og fulgt opp i regionledermøte der lederen for teknologiskvadronen deltok.  Flere av regionforeningene har teknologi som tema i forbindelse med sine årsmøter.  Teknologiskvadronen har gitt råd i forbindelse med hotline-spørsmål fra medlemmer i Amedia etter hackerangrepet – særlig når det gjelder spørsmål om kildevern og hvem som skal ha adgang til sensitivt journalistisk innhold (EDR).  Teknologiskvadronen bidrar også med råd omkring forholdet til teknologiselskapene. | Vinter 2022 | Vil medføre ekstra utgifter til regionale tilbud. |
| 3B. Utvikling av NRs podkast «Hotline». | NRs podkast der redaktørfaglige spørsmål blir diskutert, ble lansert rett før jul i 2020, med ordinær «drift» fra januar 2021.  Tanken er å lage en podkastversjon av NRs svartjeneste overfor medlemmene og invitere inn redaktører fra ulike mediehus. | [13 episoder](https://www.nored.no/Redaktoernyheter/Oppskriften-paa-en-bedre-debatt) publisert pr 18. mars – de fleste er tatt opp digitalt.  Med tilgang på fysisk studio i Pressens hus er det naturlig å også gjøre opptak her.  Naturlig med gjennomgang i løpet av våren. | Startet januar 2021 | Kostnader til plattform for opptak og distribusjon (Squadcast og Acast) samt redigering |
| 3C. Ny storoffensiv på 4.14-feltet | 10. september 2021 [varslet NR](https://www.nored.no/Redaktoernyheter/Blaaser-liv-i-4.14-skvadronen) at 4.14-skvadronen var vekket til live igjen etter at det ligger an til rekordmange klager i år. Dette innebærer hyppigere rapportering og mulighet for kursing av redaksjonene. En ny veileder på dette feltet er også svært aktuell. | Prosjekt varslet og igangsatt, men oppfølging noe forsinket pga kapasiteten i sekretariatet.  [Digital redaktørlunsj](https://www.nored.no/Redaktoernyheter/Faa-tilgang-paa-kurs-og-presentasjon-her) med tema 3.2 og 4.14 16. mars.  Plan om systematisk oppfølging av 4.14 saker fra marsmøtet til PFU. | Sept. 2021 | Ingen spesielle |
| 3D. Fornye velkomsttilbudet til nye medlemmer | NR har innført en fast rutine med velkomstinfo til nye medlemmer som sendes til medlemmet og til regionleder. I tillegg tilbys det årlige velkomstseminaret og et kurs for de som er fersk i redaktørrollen. Det er naturlig å gjennomgå tilbudet til ferske medlemmer og se på muligheter for å bygge nettverk for den enkelte redaktør. («Tinder» for ferske redaktører). | Løpende.  Planlegger et nytt velkomstseminar i august siden så mange ikke kunne delta i januar pga reiserestriksjoner. | Er i gang | Kan påløpe ved evt. utvidelse av dagens tilbud. |
| 3E. Fornye formidling – nettsider, nyhetsbrev, sosiale medier, veiledere og høringsuttalelser | NR-sekretariatet bruker mye tid på informasjon ut til medlemmene.  Det er naturlig å se nærmere på den formen som denne formidlingen skjer på i dag. Målet må være å nå fram til medlemmene i størst mulig grad og se på ressursbruken fra sekretariatets side. Hvordan lage informasjon som er lett tilgjengelig, som fanges opp og oppleves som relevant av medlemmene. | Gjennomgang av systemene er så smått i gang. Nytt påmeldingssystem – check-in testet i forbindelse med Medieleder. Innhetet tilbud fra ulike medlemssystemer. Noe opprydding i veilederne er foretatt.  Stort behov for ny publiseringsløsning av nored.no.  Masterstudent i praksis har foretatt en første gjennomgang av NRs bruk av sosiale medier. | Febr 2022 | Utgifter til nye verktøy vil kunne påløpe |
| 3F. Kontinuerlig vurdering av møtestruktur/nye plattformer | Med pandemien har møtestrukturen til NR blitt noe endret. Det har vært langt flere digitale møter enn tidligere. Noen digitale møteformer er nyttige for å spare ressurser og for å kunne samle flest mulig som befinner seg langt fra hverandre geografisk – f eks regionledersamlinger. Det er også naturlig å se nærmere på hvilke kurs/seminarer som egner seg for digital møteform og hvilke som passer best for fysisk deltakelse. Dette gjelder også styrets møter. | Ny møtestruktur vedtatt for styremøtene i februar 2022.  Hyppigere digitale regionledersamlinger.  Tilbakemelding fra regionforeningene om at korte digitale lavterskel-kurs fungerer godt. | Høst 2021 | Ingen spesielle |

**DELMÅL 4. DEBATTEN**

NR skal bidra til at flere ulike syn kommer til orde i mediene, bevare er bredt rom for ytringer – og forebygge krenkelseskultur.

|  |  |  |  |  |
| --- | --- | --- | --- | --- |
| **Tiltak** | **Konkretisering** | **Status** | **Start** | **Kostn 2022** |
| 4A. Bevisstgjøring rundt ansvaret for å forsvare ytringsfriheten og redaktørstyrte mediers ansvar for en bredest mulig debatt | Ifølge VVP har mediene et spesielt ansvar for at ulike syn kommer til uttrykk.  Hvordan skal norske redaktører sikre at vi bevarer et bredt rom for ytringer og debatt i en tid hvor mange hevder at ytringsfriheten misbrukes til å krenke enkeltpersoner og grupper? Det var et sentralt spørsmål på strategiseminaret til NR-styret i 2020.  Kan være utgangspunkt for «Slik gjør vi det»-deling og sjekkliste/veileder for redaktørene. Kan sees i sammenheng med veileder/råd om moderering av nettdebatt. Også godt podkast-tema.  Bør sees i sammenheng med 4B. | Frokostmøte om ytringsrommet i de redaktørstyrte mediene gjennomført i august 2021. Oslo Redaktørforening var arrangør, og møtet ble arrangert i forkant av Ytringsfrihetskommisjonens innspillsmøte med mediebransjen. [Opptak her.](https://www.nored.no/Redaktoernyheter/Se-opptak-fra-frokostdebatt-om-ytringsrammene-i-mediene)  Bransjerådet planlegger debatt i kjølvannet av [Ykom-fremleggingen](https://www.ykom.no/2022/03/11/nou-en-overleveres-og-diskuteres-i-arendal/) 15. august i Arendal.  Vi er i dialog med Advokatforeningen med tanke på muligheten for å arrangere et felles seminar om ytringsfriheten grenser. | Aug 2021 | Ingen spesielle |
| 4B. Økt bevissthet rundt verdien av mangfold når det gjelder hvem som slipper til i debatten | Mangfold i mediebransjen har en tendens til å handle om rekruttering inn i bransjen, men det handler også om hvem som slipper til i mediene, som kilder og premissleverandører og hvordan vi vinkler saker.  Deling av sjekklister og beste praksis-eksempler er svært interessant her.  Bør sees i sammenheng med 1B og 4A. | Sekretariatet håper å kunne gjennomføre et arrangement i samarbeid med NJ som viser fram gode eksempler her. | Vinter 2022 | Kan påløpe i forbindelse med arrangement sammen med NJ. |
| 4C. Synliggjøre verdien av at debatten foregår på redaktørstyrte medier. | Sekretariatet mener dette kan sees i sammenheng med forholdet mellom redaktørstyrte medier og de globale teknologiselskapene/sosiale medier. | At debatt er flyttet tilbake til medienes egne plattformer var [podkast-tema](https://www.nored.no/Redaktoernyheter/Oppskriften-paa-en-bedre-debatt) i februar 2022.  Aktuelt Slik gjør vi det- tema. |  |  |
| 4D. Lynkurs i minnelig ordning og den vanskelige øvelsen å innrømme feil. | I 2018 lanserte NR en [veileder](https://www.nored.no/NR-dokumentasjon/Rapporter-og-veiledere/Slik-faar-du-til-minnelig-ordning) om minnelig løsning. Vi ser fortsatt at altfor få redaktører benytter seg av denne muligheten ved PFU-klager. Både fra NRs og PFUs side er det ønskelig at flere saker ender med minnelig løsning. Derfor vil vi gjennomføre kortere kurs for å bidra til flere redaktører benytter ordningen samt blir mer bevisst på hvordan man møter kritikk og retter feil. | Minnelig ordning og kunsten å si unnskyld var tema i podkasten [«Hotline»](https://www.nored.no/Redaktoernyheter/Lynkurs-i-kunsten-aa-si-unnskyld) i mars 2021 og i tillegg tema for en av fire digitale [redaktørlunsjer](https://www.nored.no/Redaktoernyheter/Redaktoerlunsjene-her-er-opptak) våren 2021.  Sekretariatet ønsker en dialog med PFU-sekretariatet på dette temaet. | Vinter 2021 | Ingen spesielle |

|  |  |
| --- | --- |
| Løpende arbeid og forpliktelser – hele perioden | Merknader |
| * Gjennom den døgnåpne tjenesten «hotline» være rådgivere overfor medlemmene i alle typer redaktørfaglige spørsmål. * Formidle redaktørfaglig kompetanse gjennom møter, kurs, seminarer, nyhetsbrev, podkast og foredrag på ulike møteplasser og plattformer * Jobbe for endring i lovverk som styrker innsyn og kildevern * Bidra aktivt i Pressens Offentlighetsutvalg * Gjennomføre undersøkelse av lønns- og arbeidsvilkår * Bidra til bygging av internasjonale redaktørnettverk * Arbeide for internasjonal regel- og rettsutvikling som verner og styrker ytringsfriheten * Sørge for at NR er en synlig aktør i alle deler av medielandskapet | Lønnsundersøkelse offentliggjort sept. 2021 |